# Lepidopus

Lepidopus és un gènere de peixos pertanyent a la família dels triquiúrids. Viuen a l'est de l'Atlàntic nord (des de l'Estat francès fins al Senegal, incloent-hi les illes Açores, Madeira, les Canàries i la Mediterrània occidental. També n'hi ha registres aïllats més septentrionals que arriben fins a Islàndia) i l'hemisferi sud (Sud-àfrica, Austràlia i Nova Zelanda). Són peixos bentopelàgics que viuen sobre els fons sorrencs i fangosos de la plataforma continental fins als 400 m de fondària. El perfil del cap ascendeix suaument des de l'extrem del musell fins als ulls i després bruscament fins a l'origen de l'aleta dorsal. Tenen les crestes frontals elevades. Els radis anteriors de l'aleta anal es troben reduïts o absents. L'aleta caudal és bifurcada. La línia lateral descendeix suaument des de la part superior de l'obertura branquial fins a una posició mediolateral. La reproducció ocorre des del final de l'hivern fins a principis de la primavera a les costes de l'Àfrica del Nord i des de l'estiu fins a la tardor a la mar Adriàtica. Mengen peixos, crustacis i calamars. Són capturats amb finalitats comercials al Marroc i Portugal.

## Referències

* ↑ Parin, N. V. & Collette, B. B., 1993. Results of the research cruises of FRV 'Walther Herwig' to South America. LXIX. Lepidopus altifrons, a new species of cutlassfish (peix|Pisces, Scombroidei, Trichiuridae) from the western Atlantic Ocean. Archiv für Fischereiwissenschaft v. 41 (núm. 3): 187-195.
* ↑ Parin, N. V. & Mikhailin, S. V., 1982. Lepidopus calcar, a new trichiurid fish from the Hawaiian underwater ridge. Japanese Journal of Ichthyology v. 29 (núm. 1): 27-30.
* ↑ Euphrasen, B. A., 1788. Beskrifning på 3:ne fiskar. Kongliga Vetenskaps Akademiens nya Handlingar, Stockholm v. 9 (for 1788): 51-55, Pl. 9.
* ↑ D'Onghia, G., F. Mastrototaro i P. Maiorano, 2000. Biology of silver scabbard fish, Lepidopus caudatus (Trichiuridae), from the Ionian Sea (Eastern-Central Mediterranean). Cybium 24(3):249-262.
* ↑ Portsev, P.I. i Y.K. Nikolaev, 1984. First discovery of frostfish, Lepidopus caudatus (Trichiuridae), in the Black sea. J. Ichthyol. 24(2):108.
* ↑ Tuset, V.M., J.A. González, J.I. Santana, A. Moreno-Lopez i M.M. Garcia-Diaz, 2006. Reproductive pattern and growth in Lepidopus caudatus (Osteichthyes, Trichiuridae) from the Canary Islands (Eastern-Central Atlantic). Electronic Journal of ichthyology 1:26-37.
* ↑ Parin, N. V. & Mikhailin, S. V., 1981. A new species of cutlassfish, Lepidopus dubius (Trichiuridae), from the eastern tropical Atlantic Ocean. Voprosy Ikhtiologii v. 21 (núm. 3): 403-410.
* ↑ Rosenblatt, R. H. & Wilson, R. R. Jr., 1987. Cutlassfishes of the genus Lepidopus (Trichiuridae), with two new eastern Pacific species. Japanese Journal of Ichthyology v. 33 (núm. 4): 342-351.
* ↑ Rosenblatt, R. H. & Wilson, R. R., Jr., 1987. Cutlassfishes of the genus Lepidopus (Trichiuridae), with two new eastern Pacific species. Japanese Journal of Ichthyology v. 33 (núm. 4): 342-351.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 3 4 5 6 Marine Species Identification Portal (anglès)

## Bibliografia

* Fritzsche, R.A., 1982. Osteichthyes. A: Parker, S.P., Synopsis and Classification of Living Organisms, vol. 2. McGraw-Hill, Nova York: 858-944.

## Enllaços externs

* GBIF (anglès)